May 29,2016
తగ్గిన దేశీయ ఫారెక్స్‌ నిల్వలు
ముంబయి: దేశంలో విదేశీ మారక ద్రవ్యపు నిల్వలు స్వల్పంగా తగ్గాయి. మే 20తో ముగిసిన వారంలో ఫారెక్స్‌ నిల్వలు 121.3 మిలియన్‌ డాలర్ల మేరకు తగ్గి 360.905 బిలియన్‌ డాలర్లుగా నమోదయ్యాయని 'భారతీయ రిజర్వు బ్యాంక్‌' (ఆర్‌బీఐ) తెలిపింది. మే13తో ముగిసిన వారంలోనూ ఫారెక్స్‌ నిల్వలు 968 మిలియన్‌ డాలర్లు తగ్గి 361.02 బిలియన్‌ డాలర్లుగా ఉన్నాయి. వీటితోపాటు డాలరేతర కరెన్సీల్లో నిల్వల విలువల్లో 107.1 మిలియన్‌ డాలర్ల మేర తరుగుదల చోటు చేసుకుందని ఆర్‌బీఐ పేర్కొంది. పసిడి నిల్వలు యథాతథంగా 20.043 బిలియన్‌ డాలర్లుగానే నిలిచాయని పేర్కొంది.
మీ స్నేహితులకు రికమెండ్ చెయ్యండి